ຕະຫຼາດຫຼັກຊັບລາວ

ຕະຫຼາດຫຼັກຊັບລາວ () ຫຼື LSX ແມ່ນຕະຫຼາດຫຼັກຊັບແຫ່ງທຳອິດແລະແຫ່ງດຽວໃນປະເທດລາວ. ເປີດດຳເນີນການຢ່າງເປັນທາງການເມື່ອວັນທີ 11 ມັງກອນ 2011 ໂດຍມີສຳນັກງານຕັ້ງຢູ່ທີ່ນະຄອນຫຼວງວຽງຈັນ.

 ປະຫວັດແລະການກໍ່ຕັ້ງ 
ຕະຫຼາດຫຼັກຊັບລາວເກີດຂຶ້ນຈາກການຮ່ວມມືລະຫວ່າງ ທະນາຄານແຫ່ງ ສປປ ລາວ ແລະ ຕະຫຼາດຫຼັກຊັບເກົາຫຼີ (KRX). ໃນມື້ເປີດຕະຫຼາດ ມີພຽງ 2 ບໍລິສັດຈົດທະບຽນຄື EDL-Gen ແລະ ທະນາຄານການຄ້າຕ່າງປະເທດລາວ (BCEL).

 ບົດບາດ 
LSX ເຮັດໜ້າທີ່ເປັນແຫຼ່ງລະດົມທຶນໄລຍະຍາວໃຫ້ແກ່ບໍລິສັດລາວ ແລະ ເປີດໂອກາດໃຫ້ປະຊາຊົນແລະນັກລົງທຶນຕ່າງປະເທດສາມາດເຂົ້າຮ່ວມເປັນເຈົ້າຂອງກິດຈະການຕ່າງໆໄດ້. ປັດຈຸບັນມີບໍລິສັດຈົດທະບຽນເພີ່ມຂຶ້ນຫຼາຍບໍລິສັດກວມເອົາຂະແໜງພະລັງງານ, ການເງິນ ແລະ ການກໍ່ສ້າງ.

 ອ້າງອີງ 

ໝວດ:ຕະຫຼາດຫຼັກຊັບ
ໝວດ:ເສດຖະກິດລາວ
ໝວດ:ການເງິນໃນປະເທດລາວ